
ANUNȚ

ORGANIZARE RECRUTARE ȘI SELECȚIE PERSONAL PE POSTURI ÎNFIINȚATE ÎN AFARA ORGANIGRAMEI INSTITUTULUI DE PNEUMOFTIZIOLOGIE ”MARIUS NASTA” 
pentru desfășurarea de activități în cadrul proiectului “SCREENING TB – Organizarea programului de depistare precoce a tuberculozei la populația vulnerabilă”, finanțat prin FSE+, Cod MySMIS 324871
În conformitate cu dispozitiile Procedurii de recrutare și selecţie a personalului angajat în afara organigramei în cadrul proiectelor finanţate din fonduri externe nerambursabile derulate de Ministerul Sănătăţii și de unităţile cu personalitate juridică aflate în subordinea, sub autoritatea sau în coordonarea acestuia, aprobate prin Ordinul Ministrului Sănătății nr. 2385/ 17.07.2023, coroborat cu prevederile Art.16 alin.(10) și (10^6) din cadrul Legii nr. 153/ 2017 privind salarizarea personalului plătit din fonduri publice, cu modificările și completările ulterioare,
 Procedura de recrutare și selecție de personal se desfășoară cu respectarea OUG nr. 137/2000, cu modificarile si completarile ulterioare, restectând principiul nediscriminarii.
Institutul de Pneumoftiziologie ”Marius Nasta” anunță organizarea unei proceduri de selecție și recrutare personal pentru proiectul “SCREENING TB – Organizarea programului de depistare precoce a tuberculozei la populația vulnerabilă”, finanțat prin FSE+, Cod MySMIS 324871.

I. Obiectivul general al proiectului “SCREENING TB – Organizarea programului de depistare precoce a tuberculozei la populația vulnerabilă” este creșterea calității serviciilor de asistență medicală primară, comunitară, a serviciilor oferite în regim ambulatoriu și îmbunătățirea și consolidarea serviciilor preventive prin: (1) Dezvoltarea capacității programului de screening în domeniul tuberculozei prin actualizarea/elaborarea a două instrumente de lucru: 1 metodologie de screening și 1 curriculum de formare, (2) Derularea de acțiuni de formare pentru un număr de 501 profesioniști implicați în prevenția și depistarea precoce a tuberculozei (screening TB), (3) Derularea de acțiuni de informare, consiliere, mobilizare, educare și conștientizare pentru un nr. de 75001 persoane aparținând grupului țintă vulnerabil, (4) Desfășurarea screeningului la nivel național în vederea depistării pacienților cu TB pentru 75001 persoane aparținând grupului țintă vulnerabil, (5) Analiza datelor obținute în urma screeningului prin metode statistice specifice și elaborarea de studii și rapoarte, precum și îmbunătățirea accesibilității, inclusiv pentru persoanele cu dizabilități, prin asigurarea unui cadru profesionist, cost eficient și sustenabil de realizare a acestor măsuri. 
Principalele activități ale proiectului sunt: 
Activitatea 1: Dezvoltarea capacității programului de screening în domeniul tuberculozei
Activitatea 2: Furnizarea serviciilor de sănătate orientate către prevenire, depistare precoce (screening), diagnostic și direcționare către tratament al pacienților cu tuberculoză
Activitatea 3: Analizarea datelor obținute în urma screeningului prin metode statistice specifice și elaborarea de rapoarte, studii, informări cu privire la rezultatele acestuia.
A4. Managementul proiectului. 
II. Procedura de recrutare și selecție se derulează pentru pozițiile:
	[bookmark: _Hlk240465279]Nr. crt.
	Poziția în cadrul proiectului/denumire post
	Experiența minimă conform cererii de finantare
	Norma de lucru
	Număr posturi/ zone
	Nivel de salarizare cf. Cerere finanțare
(tarif orar net - lei)

	1. 
	Coordonator regional
	<5 ani
	168 ore/luna x 20 luni
	1 post
	47 lei

	2. 
	Expert local TB
	<5 ani
	42 ore/luna x 3 luni
	· 7 posturi:
1 post Covasna 
1 post Brasov
1 post Buzau
1 post Mures
1 post Sibiu
1 post Valcea 
1 post Vrancea 
	50 lei 



CERINȚE POSTURI:
Condiţii generale obligatorii:
Poate ocupa un post vacant sau temporar vacant persoana care îndeplinește cumulativ următoarele condiții:
a) are cetăţenia română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România; 
b) cunoaşte limba română, scris şi vorbit; 
c) are vârsta minimă reglementată de prevederile legale; 
d) are capacitate deplină de exerciţiu; 
e) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate; 
f) îndeplineşte condiţiile de studii şi, după caz, de vechime sau alte condiţii specifice potrivit cerinţelor postului scos la concurs;
g) nu a fost condamnată definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea.

Descrierea activităților și a responsabilităților, precum și a condiţiilor specifice obligatorii corespunzătoare posturilor scoase la concurs se regăsesc în Anexa 1 la prezentul anunț.

III. Criterii de evaluare și probe pentru selecția experților:

a) Prima etapă a procesului de evaluare și selecție constă în verificarea dosarelor depuse de candidați din punct de vedere al eligibilitatii. Pentru a fi admis în etapa ulterioară, dosarul candidatului trebuie să conțină toate documentele solicitate la cap.IV  Documente necesare pentru inscrierea in procesul de recrutare si selectie și să îndeplinească condițiile obligatorii din prezentul anunț.
Grila de verificare a eligibilității dosarelor:
	Criteriu
	Da
	Nu

	Cerere de înscriere tip (Anexa 2)
	
	

	Copie act de identitate
	
	

	Copie certificat de casatorie (dacă este cazul)
	
	

	Copii acte care atestă nivelul de studii 
	
	

	Adeverințe/ diplome/ certificate în original care atestă efectuarea unor specializări (originalele sunt necesare certificare)
	
	

	Documente justificative care atestă experiența specifică necesară pentru ocuparea postului (CIM/ adeverințe vechime etc.)
	
	

	Certificat de cazier judiciar sau, dupa caz, extrasul de pe cazierul judiciar
	
	

	Certificat de integritate comportamentala
	
	

	Adeverința medicală
	
	

	Declaraţie pe proprie răspundere că nu a fost lucrător al Securităţii sau colaborator al acesteia, în condiţiile prevăzute de legislaţia specifică (Anexa 3)
	
	

	Declarație de disponibilitate privind timpul alocat (Anexa 4)
	
	

	Declaraţie privind acordul pentru prelucrarea datelor cu caracter personal (Anexa 5)
	
	

	CV datat și semnat în format Europass
	
	

	Împuternicire pentru depunerea documentelor în numele candidatului şi declaraţie pe proprie răspundere a împuternicitului, dacă este cazul (Anexa nr.6)
	
	

	OPIS (Anexa 0)
	
	



Candidatul se consideră admis numai în cazul în care la toate criteriile de ELIGIBILITATE a fost bifată rubrica "DA", mai puțin cea referitoare la Copie certificat de casatorie (dacă este cazul).

b) Etapa a doua a procesului de evaluare și selecție constă în analiza calitativa CV-urilor și a celorlalte documente depuse. Punctajul minim pentru a fi admis în această etapă este de 60 de puncte, punctajul maxim care poate fi obținut fiind de 100 puncte. Grilele de recrutare și selecție prezintă criteriile pe baza cărora se vor acorda punctajele și se regăsesc în Anexa 1 la prezentul anunț.
Punctajul final obţinut în această etapă va fi media aritmetică a punctajelor acordate de membrii comisiei de recrutare şi selecţie, iar candidaţii vor fi declaraţi admişi sau respinşi, indicându-se punctajul final obţinut. 
[bookmark: _Hlk172550385]Rezultatul evaluării dosarelor candidaţilor, ulterior parcurgerii etapei 1 şi 2 se publică prin afişarea la avizier şi pe pagina web a Institutului de Pneumoftiziologie ”Marius Nasta” în termen de maxim 1 zi lucrătoare de la finalizarea etapei a doua.

c) Etapa a treia a procesului de evaluare și selecție constă în verificarea cunoștințelor și/ sau a aptitudinilor candidaților admişi în etapa a doua prin interviu. Aceasta probă se va desfăşura la sediul Institutului de Pneumoftiziologie ”Marius Nasta” prin prezenţa fizică a candidatului în faţa comisiei de recrutare şi selecţie sau utilizând tehnologia disponibilă pentru realizarea de transmisii live-video.
Interviul se realizează conform planului de interviu, iar criteriile de evaluare pentru stabilirea planului de interviu sunt: abilitățile și cunoștințele impuse de funcție, capacitatea de analiză și sinteză, motivația candidatului, comportamentul în situațiile de criză, abilități de comunicare și inițiativă și creativitate.
Punctajul maxim posibil acordat unui candidat va fi de 100 puncte, iar minimul admisibil va fi de 60 puncte.
Punctajul obținut de către candidat la interviu va fi media aritmetică a punctajelor acordate de membrii comisiei de recrutare și selecție.

Grila de evaluare și selecție pentru toate posturile – interviu:
	Criteriu
	Punctaj acordat

	Abilități și cunoștințe impuse de funcție
	Maxim 20

	Capacitatea de analiză și sinteză
	Maxim 20

	Motivația candidatului 
	Maxim 20

	Comportamentul în situațiile de criză
	Maxim 20

	Abilități de comunicare
	Maxim 10

	Inițiativă și creativitate
	Maxim 10

	Total
	100 puncte



Rezultatul final al procesului de recrutare şi selecţie reprezintă media aritmetică a punctajelor obţinute de candidaţi ulterior parcurgerii etapelor 2 şi 3. 
În situaţia în care pentru un singur post s-au prezentat mai mulți candidați va fi declarat admis candidatul cu cel mai mare punctaj.

IV. Documente necesare pentru înscrierea în procesul de recrutare și selecție:

Conținutul minimal al dosarului candidatului este:
1. cerere de înscriere în procesul de evaluare și selecție (cerere tip - va cuprinde denumirea postului pentru care se candidează, Anexa nr.2 la prezentul Anunț);
1. copia conformă cu originalul a actului de identitate sau a oricărui alt document care atestă identitatea, potrivit legii, după caz (certificarea se va efectua prin confruntare cu originalul documentelor de către secretarul comisiei);
1. copie a certificatului de căsătorie sau a altor acte, în cazul în care numele de pe actele de studii este diferit de cel de pe actul de identitate (certificarea se va efectua prin confruntare cu originalul documentelor de catre secretarul comisiei);
1. copii ale actelor de studii, certificate pentru conformitate cu originalul (certificarea se va efectua prin confruntare cu originalul documentelor de către secretarul comisiei);
1. adeverințe/diplome/certificate care atestă efectuarea unor specializări, copii certificate pentru conformitatea cu originalele (certificarea se va efectua prin confruntare cu originalul documentelor de către secretarul comisiei);
1. documente justificative care atestă vechimea în muncă și/sau în specialitatea studiilor, respectiv care să ateste experiența profesională specifică necesară pentru ocuparea postului (ex. adeverințe privind vechimea în muncă și în specialitatea studiilor, contracte de muncă, însoţite de fişe de post, carnet de muncă valabil până la 01.01.2011, acte administrative de numire în echipele de implementare/management în cadrul unor proiecte, recomandări, etc.) - copii conform cu originalul (certificarea se va efectua prin confruntare cu originalul documentelor de către secretarul comisiei);
1. certificat de cazier judiciar sau, după caz, extrasul de pe cazierul judiciar; 
1. certificat de integritate comportamentală;
1. adeverința medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării procedurii de recrutare și selecție.
1. declaraţie pe proprie răspundere că nu a fost lucrător al Securităţii sau colaborator al acesteia, în condiţiile prevăzute de legislaţia specifică (Anexa nr. 3);
1. declarație de disponibilitate privind timpul alocat pentru desfăşurarea activităţii în cadrul proiectului (Anexa nr. 4);
1. declaraţie privind acordul pentru prelucrarea datelor cu caracter personal (Anexa nr. 5);
1.  Curriculum vitae, DATAT ŞI SEMNAT PE FIECARE PAGINĂ, în format Europass, în care să se menţioneze TITLUL PROIECTULUI ŞI POSTUL VIZAT DE CANDIDAT, cu indicarea link-urilor la care pot fi accesate eventualele studii, rapoarte, articole publicate de către candidat, editura, anul publicării şi numele cărţilor/broşurilor publicate de candidat (CV-ul conţine obligatoriu date de contact valide: adresa de e-mail şi număr de telefon mobil);
1. împuternicire pentru depunerea documentelor în numele candidatului şi declaraţie pe proprie răspundere a împuternicitului (Anexa nr.6);
1. OPIS al documentelor care constituie dosarul de recrutare şi selecţie, cu indicarea numerelor de pagini ale fiecărui document (Anexa 0 _OPIS)

V. Informații privind modalitatea de depunere a documentelor necesare
Dosarele de concurs se depun la Expertul Resurse umane clădirea UIP din cadrul Institutului de Pneumoftiziologie ”Marius Nasta” Bucuresti, Șos. Viilor nr.90, Sector 5, România, de luni până vineri, între orele 08.00-13.00 (cu excepția zilelor legale libere). 
SAU
[bookmark: _Hlk176023514]pot fi transmise de candidați prin Poșta Română, serviciul de curierat rapid, poșta electronică la adresa proiecte.runos@marius-nasta.ro, până la data limita menționată în Calendarul procedurii de mai jos.
Certificarea tuturor copiilor se va efectua prin confruntare cu originalul a documentelor de către secretarul comisiei de evaluare, prin aplicarea ştampilei conform cu originalul pe documentele depuse în copie, în cazul depunerii în format hârtie.
În situaţia în care dosarele vor fi depuse prin mijloace alternative, candidaţii au obligaţia de a se prezenta la secretarul comisiei cu documentele prevăzute la Pct. II de mai sus: lit. a) - n) în original, pentru certificarea acestora, pe tot parcursul desfăşurării procedurii de recrutare şi selecţie, dar nu mai târziu de data şi ora organizării probei interviu după caz, sub sancţiunea neemiterii actului administrativ de angajare.
Depunerea documentelor la altă adresă decât cea indicată în anunţ sau după termenul limită precizat atrag automat excluderea/ respingerea dosarului candidatului.
Documentele vor fi prezentate organizate în dosar, în ordinea mai sus menţionată cu precizarea pe plic și respectiv la subiectul mesajului electronic: PPROIECT  “SCREENING TB – Organizarea programului de depistare precoce a tuberculozei la populația vulnerabilă”.
Transmiterea documentelor prin poşta electronică se realizează în format pdf cu volum maxim de 1 MB, documentele fiind acceptate doar în formă lizibilă.
Nerespectarea cerinţelor de mai sus va conduce la respingerea candidatului.
OPIS-ul documentelor ce constituie dosarul de recrutare şi selecţie se va transmite de către candidat în varianta electronică, în format editabil excel, secretarului comisiei, la adresa de e-mail proiecte.runos@marius-nasta.ro, indiferent de modalitatea de depunere a dosarului. Candidatul va transmite opisul documentelor la momentul confirmării programării datei de depunere a dosarului comunicată de către secretarul comisiei sau concomitent cu transmiterea dosarului prin metodele alternative menționate în anunţ. Lipsa documentelor, neconcordanţa între informaţiile din dosar şi documentele solicitate candidaţilor, depunerea unor documente care nu pot fi certificate conform prezentei proceduri, depunerea acestora la altă adresă decât cea indicată în anunţ sau după termenul limită precizat în anunţ atrag excluderea/ respingerea dosarului candidatului.
Comisia de recrutare şi selecţie poate solicita pe durata selecţiei dosarelor completarea cu documente relevante aferente dosarului candidatului.
Modele de formulare solicitate (cerere de înscriere, model CV, etc.) pot fi descărcate de pe site-ul Institutului de Pneumoftiziologie ”Marius Nasta” www.marius-nasta.ro sau solicitate Expertului Resurse Umane, la adresa de email proiecte.runos@marius-nasta.ro.
Relații suplimentare se pot obține la sediul Institutului din Șoseaua Viilor nr.90, sector 5, București cladirea UIP.
VI. Calendarul derulării procedurii de recrutare și selecție:
	[bookmark: _Hlk176031522]Afișare anunț de recrutare și selecție personal pe site-ul www.marius-nasta.ro, la avizierul de la sediul IPMN si pe posturi GOV.RO
	11.11.2026

	Termen limită depunere dosare candidați
	12.11.2026- 25.11.2026

	ETAPA 1 - Verificare eligibilitate dosare (d.p.d.v. al existenței tuturor documentelor solicitate) 

	26.11.2026

	ETAPA 2 - Evaluare candidați: evaluare documente pe baza criteriilor de evaluare (competențe și experiența)
	26.11.2026

	Afișare anunț evaluare dosare etapele 1 și 2 la avizierul de la sediul IPMN și pe pagina web www.marius-nasta.ro
	26.11.2026

	Depunere contestații privind rezultatele etapelor 1 și 2
	27.11.2026

	Soluționare și afișare rezultat contestații
	02.12.2026

	ETAPA 3 - Derulare Interviu
	03.12.2026

	Afișare anunț cu rezultate parțiale la avizierul de la sediul IPMN și pe pagina web www.marius-nasta.ro
	03.12.2026

	Depunere contestații la sediul IPMN privind rezultatul interviului (etapa 3)
	04.12.2026

	Afișare rezultate soluționare contestații 
	07.12.2026

	Afișarea anunțului cu rezultatele finale ale Procedurii după contestații la sediul IPMN și pe pagina web www.marius-nasta.ro
	08.12.2026



Comunicarea rezultatelor
Comunicarea rezultatelor se va realiza prin afișare la avizierul Institutului de Pneumoftiziologie ”Marius Nasta”, respectiv pe pagina de internet a IPMN: www.marius-nasta.ro, secțiunea “Anunțuri”, în termenele prevăzute conform Calendarului de desfășurare a procedurii.
VII. Termenul și modalitatea de contestare a deciziei comisiei de selecție:
Eventualele contestaţii privind punctajul obţinut la etapa a doua, precum şi cu privire la rezultatul final al procesului de recrutare şi selecţie, pot fi depuse în termen de 24 ore de la publicarea rezultatelor procesului de recrutare şi selecţie, astfel cum s-a precizat, cu excepţia cazului în care intervin zilele de repaus obligatorii (sâmbătă şi duminică) sau zile declarate prin lege ca fiind zile libere, situaţie în care termenul se prelungeşte până în prima zi lucrătoare ulterioară publicării. 
Contestatiile se depun la Cladirea UIP la Expertul de resurse umane din cadrul Institutului de Pneumoftiziologie ”Marius Nasta” în București, Șos. Viilor nr.90, Sector 5, România sau pot fi transmise și prin e-mail, la proiecte.runos@marius-nasta.ro.
Contestaţiile vor fi soluţionate de către Comisia de soluţionare a contestaţiilor.
Rezultatele contestaţiilor vor fi publicate prin afişare la avizier şi pe pagina de web a instituţiei.
Desemnarea finală a candidaților admiși.
Candidaţii vor fi declaraţi admişi în ordinea descrescătoare a punctajului, în limita numărului de posturi din anunţul de recrutare şi selecţie, după parcurgerea tuturor etapelor, inclusiv cea vizând soluţionarea contestaţiilor, dacă este cazul.

